**Erkaklar shimini bichish**

**Reja:**

1. Erkaklar shimini modellashtirish.
2. Erkaklar shimini bichish.

Erkaklar shimining shakli, uzunligi, silueti modalar yo‘nalishiga qarab o‘zgaradi. Shimlar konstruksiyasi bo‘yicha tor, keng, pochaga qarab kengaygan yoki toraygan, galife ko‘rinishida bo‘ladi. Bo‘ksadan kengaygan, kalta, uzun shaklida loyihalanadi. Shim bel chizig‘ida, beldan yuqorida yoki beldan pastda joylashishi mumkin. Shim belbog‘i qalin yoki ingichka, ikki uchlari uzaytirilgan yoki bir tomoni uzaytirilgan kamar tutgichli yoki tutgichsiz, yon chokli yoki yaxlit bichilgan bo‘ladi. Kamar tutgich shakli ham turlichadir. Shim taqilmasi tugma va izmada yoki «molniya»da bo‘lishi mumkin. Shim modeli odam yoshiga, model ko‘rinishiga, tanlangan uslubga, gazlamaga mos bo‘lishi kerak.



**64-rasm. Old bo‘lakda qirqim yon cho‘taklarni modellash namunalari:** *a* – qirqma og‘ma cho‘ntak; *b* – yoysimon figurali cho‘ntak; *v* – qirqma listochkali cho‘ntak.

**Erkaklar shimining orqa bo‘lagini modellash**

|  |  |  |  |  |
| --- | --- | --- | --- | --- |
| **1** | **2** | **3**    **8** | **4**      **6**  **9** | **5**    **7**  **10** |

**65-rasm. Erkaklar shimi andazalari:** *1* – shim ort bo‘lagi; *2* – shim old bo‘lagi; *3* – belbog‘; *4* – old bo‘lak qiyalama cho‘ntak ko‘rinmasi; *5* – ort bo‘lak cho‘ntak ko‘rinmasi; *6* – cho‘ntak xalta; *7* – qirqma cho‘ntak mag‘izi; *8* – taqilma gulfigi; *9* – kamartutgich; *10* – qirqma cho‘ntak xaltasi.

**Erkaklar shimi uchun model tanlash, konstruktiv modellash**

|  |  |  |  |  |
| --- | --- | --- | --- | --- |
| **№** | **Bajariladigan ishlar mazmuni** | **Moslamalar,**  **asboblar va xomashyolar** | **Eskizlar (chizmalar, rasmlar)** | **Bajarish tartibi** |
| 1. | Moda jurnallaridan foydalanib, erkaklar shimi moda yo‘nalishini tahlil qilish va shim uchun model tanlash. | Moda jurnallari, multimedia materiallari. |  | Moda jurnallari va multimedia materiallaridan foydalanib erkaklar shimi moda yo‘nalishini tahlil qilish va shim uchun model tanlash. |
| 2. | Tanlangan erkaklar shimi model eskiz rasmini chizish. | Qog‘oz, qalam, o‘chirg‘ich. |  | Tanlangan erkaklar shimi modeli eskizi rasmini texnik shartlarga rioya qilgan holda chizish. |
| 3. | Shim asos konstruksiyasini modellash uchun tayyorlash. | Erkaklar shimi asos konstruksiya chizmasi. |  | Shim asos konstruksiyasining chizmasi olinadi. Buning uchun old va ort bo‘laklardan alohida nusxa ko‘chiriladi. |
| 4. | Shim old bo‘lagida taxlama o‘rnini belgilash va old bo‘lakni kengaytirish. | Erkaklar shimi asos konstruksiya chizmasi, qalam, chizg‘ich. |  | Bel chiziqda bitta taxlama o‘rni belgilanadi. Taxlamalar yon cho‘ntak tomondan qarab qo‘yiladi. Taxlamalardan biri vitachka yoni old buklov chiziq o‘rnida belgilanadi |
| 5. | Shim yon cho‘ntagini modellash. | Erkaklar shimi asos konstruksiya chizmasi, qalam, chizg‘ich. |  | Shim old bo‘lagida yon qirqma qiya cho‘ntak o‘rni belgilanadi. Yon chokdan cho‘ntak og‘zigacha bo‘lgan masofa 3,0–4,0 sm. Cho‘ntak og‘zi kattaligi 16 sm. Old bo‘lak konstruksiyasida cho‘ntak ko‘rinmasi o‘rni belgilanadi. |
| 6. | Shim taqilmasi gulfigini modellash. | Erkaklar shimi asos konstruksiya chizmasi, qalam, chizg‘ich |  | Shim chap old bo‘lagi gulfik (adip) bilan yaxlit loyihalanadi. Gulfik kengligi 4 sm, uzunligi 16–18 sm. |
| 7. | Shim ort bo‘lagi mag‘izli qirqma cho‘ntakni modellashtirish. | Erkaklar shimi asos konstruksiya chizmasi, qalam, chizg‘ich |  | Shim ort bo‘lagida bitta qirqma cho‘ntak modellashtiriladi. Cho‘ntak og‘zi kattaligi 14 sm, mag‘iz kengligi 0,7 sm o‘lchab chiziladi. |